**ชื่อโครงการ**  **พัฒนาอาคารสถานที่และสิ่งแวดล้อม(อนุบาล)**

**แผนงาน**  งานบริหารทั่วไป

**สอดคล้องกับนโยบาย สพฐ.** ที่ ๑ ด้านความปลอดภัย

**สอดคล้องกับนโยบาย สพป.ปข.1**  ที่ 1 ส่งเสริมการจัดการศึกษาให้ผู้เรียนมีความปลอดภัยจากภัยทุกรูปแบบ

**สอดคล้องกับกลยุทธ์สถานศึกษา** ที่ 1 พัฒนาคุณภาพเด็กและผู้เรียน

**สนองมาตรฐานคุณภาพการศึกษา**  ที่ 2 กระบวนการบริหารและการจัดการ

**ลักษณะโครงการ** โครงการใหม่

**ผู้รับผิดชอบโครงการ** นางสาวพิชยา พัฒนเจริญ

**ระยะเวลาดำเนินการ** ตุลาคม 2565 ถึง มกราคม 2566

**๑. หลักการและเหตุผล**

โรงเรียนเป็นสถานศึกษาที่ให้การศึกษาแก่เยาวชนเพื่ออบรมบ่มนิสัยให้ทุกคนเป็นคนดี มีความรู้ มีคุณธรรม จริยธรรมสามารถอยู่ ในสังคมได้อย่างมีความสุข ปัจจุบันสภาพแวดล้อมด้านภูมิทัศน์ อาคารเรียน อาคารประกอบการบางส่วนชำรุดทรุดโทรมเนื่องจากใช้งานมานาน จึงควรซ่อมแซมและบำรุงรักษาเพื่อให้ได้ประโยชน์ใช้สอยให้มากที่สุด ทั้งยังเอื้อให้การจัดกิจกรรมการเรียนการสอนเกิดประโยชน์สูงสุดต่อนักเรียนและทางราชการ เพราะสภาพแวดล้อมดี มีผลต่อการจัดการเรียนการสอนเป็นอย่างมากตลอดจน มีผลต่อการพัฒนาการทางด้านร่างกาย จิตใจ สติปัญญา อารมณ์  และสังคม โรงเรียนเปรียบเสมือนบ้านหลังที่สองของนักเรียน ซึ่งต้องใช้ชีวิตเพื่อหาประสบการณ์ในวันหนึ่ง ๆ มากกว่าอยู่ที่บ้านซึ่งสมควรเอาใจใส่ดูแลเป็นพิเศษ

การปรับปรุงภูมิทัศน์และแหล่งเรียนรู้ให้มีบรรยากาศที่ดี อยู่ในสภาพที่สมบูรณ์พร้อมใช้งาน มีความปลอดภัย สวยงาม เพื่อสร้างบรรยากาศให้เอื้อต่อการจัดกิจกรรมการเรียนการสอน เหมาะสมและ ลดภาวะที่เป็นพิษ จึงเป็นสิ่งสำคัญที่ทางโรงเรียนได้ดำเนินการตามโครงการนี้

**๒. วัตถุประสงค์**

๒.๑ เพื่อจัดบรรยากาศและสิ่งแวดล้อม มีความมั่นคง ปลอดภัย พร้อมใช้งาน เอื้อต่อการจัดการเรียนรู้

๒.๒ เพื่อจัดประสบการณ์การเรียนรู้ที่เหมาะสมกับวัยผ่านการเล่นโดยองค์รวมและอย่างต่อเนื่อง

๒.๓ เพื่อสนับสนุน**ใ**ห้ชุมชน เข้ามามีส่วนร่วมในการจัดกิจกรรมการเรียนรู้ตามหลักสูตรของสถานศึกษา

**๓. เป้าหมาย**

**๓.๑ เชิงปริมาณ**

(๑) เด็กปฐมวัยร้อยละ ๘๕ มีพัฒนาการที่ดีจากสภาพแวดล้อมที่เอื้อต่อการเรียนรู้ของเด็ก

(๒) ผู้เกี่ยวข้องร้อยละ ๘๕ มีความพึงพอใจในการดำเนินงานตามโครงการของโรงเรียน

**๓.๒ เชิงคุณภาพ**

(๑) เด็กปฐมวัยมีภูมิทัศน์และแหล่งเรียนรู้ที่มีผลต่อพัฒนาการการเรียนรู้ และการจัดการเรียนการสอนของเด็ก

**๔. วิธีการดำเนินงาน**

|  |  |  |  |
| --- | --- | --- | --- |
| **ที่** | **กิจกรรม** | **ระยะเวลาดำเนินงาน** | **หมายเหตุ** |
| ๑ | ประชุมคณะครูศึกษาสภาพปัญหาและความต้องการ | กันยายน ๒๕๖5 | ผู้อำนวยการโรงเรียน |
| ๒ | จัดทำโครงการและเสนอขออนุมัติ | ตุลาคม ๒๕๖5 | นางสาวพิชยา พัฒนเจริญ |
| ๓ | ประชุมครูในโรงเรียน ชี้แจง มอบหมาย แต่งตั้งผู้รับผิดชอบ | พฤศจิกายน ๒๕๖5 | ผู้อำนวยการโรงเรียน |
| ๔ | ดำเนินกิจกรรม  ๔.๑ ปรับปรุงภูมิทัศน์ภายในโรงเรียนเพิ่มเติม  - เปลี่ยนโถชักโครกห้องน้ำอนุบาล เปลี่ยนอ้างล้างมืออนุบาล และปลูกต้นไม้บริเวณหลังอาคารอนุบาล  ๔.๒ จัดหาวัสดุอุปกรณ์ให้เอื้อต่อการเรียนรู้เต็มศักยภาพ  - โทรทัศน์ | ตลอดปีการศึกษา | นางสาวพิชยา พัฒนเจริญ |
| ๕ | ติดตาม กำกับ แก้ปัญหา เพื่อให้การปฏิบัติงานเป็นไปด้วยความเรียบร้อย ประสบผลสำเร็จตามวัตถุประสงค์และนโยบาย | ธันวาคม ๒๕๖๕ | นางสาวพิชยา พัฒนเจริญ |
| ๖ | สรุป และรายงานผลการปฏิบัติงานต่อผู้อำนวยการ ตามลำดับ | มกราคม ๒๕๖6 | นางสาวพิชยา พัฒนเจริญ |

**๕. ระยะเวลาดำเนินการ**

ระยะเวลา ตุลาคม ๒๕๖5 ถึง มกราคม ๒๕๖6

สถานที่ดำเนินการ โรงเรียนบ้านบางสะพานน้อย

**6. รายละเอียดการใช้งบประมาณ**

๖.๑ ได้รับจัดสรรงบประมาณจำนวน 35,๐๐๐ บาท

๖.๒ รายละเอียดการใช้งบประมาณ

เงินงบประมาณ จำนวน 35,๐๐๐ บาท

|  |  |  |  |  |  |
| --- | --- | --- | --- | --- | --- |
| **ที่** | **กิจกรรม/รายการ** | **เงินงบประมาณ** | | | |
| **ค่าตอบแทน** | **ค่าใช้สอย** | **ค่าวัสดุ** | **รวม** |
| ๑ | ปรับปรุงภูมิทัศน์ภายในโรงเรียน และจัดหาวัสดุ เปลี่ยนโถชักโครกห้องน้ำอนุบาล เปลี่ยนอ้างล้างมืออนุบาล และปลูกต้นไม้บริเวณหลังอาคารอนุบาล | - | - | 20,๐๐๐ | 20,๐๐๐ |
| ๒ | จัดหาวัสดุอุปกรณ์ให้เอื้อต่อการเรียนรู้เต็มศักยภาพ  - โทรทัศน์ | - | - | 1๕,๐๐๐ | 1๕,๐๐๐ |
|  | รวม | - | - | 35,๐๐๐ | 35,๐๐๐ |

**๗. การประเมินผล**

|  |  |  |
| --- | --- | --- |
| **ตัวชี้วัดความสำเร็จ** | **วิธีการประเมิน** | **เครื่องมือที่ใช้** |
| ๑. เด็กปฐมวัยร้อยละ ๘๐ มีพัฒนาการเรียนรู้ที่ดีมีสภาพแวดล้อมมีความมั่นคง ปลอดภัย พร้อมใช้งาน บรรยากาศเอื้อต่อการเรียนรู้  ๒. ผู้เกี่ยวข้องร้อยละ ๙๐ มีความพึงพอใจในการดำเนินงานตามโครงการของโรงเรียน | ๑. การสังเกต  ๒. สอบถาม | 1. แบบสังเกต 2. สอบถามความพึงพอใจ |

**๘. ผลที่คาดว่าจะได้รับ**

๘.๑ สภาพภูมิทัศน์ภายในโรงเรียน อาคารประกอบและอื่นๆ มีความมั่นคง ปลอดภัย พร้อมใช้งาน บรรยากาศเอื้อต่อการจัดการเรียนรู้

๘.๒ บริเวณโรงเรียนมีความสะอาด ร่มรื่น สวยงาม เหมาะสำหรับจัดกิจกรรมการเรียนรู้

๘.๒ เป็นแหล่งเรียนรู้จากประสบการณ์ตรงของเด็ก

(ลงชื่อ) ผู้เสนอโครงการ

( นางสาวพิชยา พัฒนเจริญ )

ครูโรงเรียนบ้านบางสะพานน้อย

(ลงชื่อ) ผู้อนุมัติโครงการ

( นางสุกัญญา ปัตเมฆ )

ผู้อำนวยการโรงเรียนบ้านบางสะพานน้อย